b'\n_START_ARTICLE_\nPerioada interbelic\xc4\x83 \xc3\xaen arta Poloniei\n_START_PARAGRAPH_\nCultura Poloniei \xc3\xaen perioada interbelic\xc4\x83 a asistat la rena\xc8\x99terea suveranit\xc4\x83\xc8\x9bii Poloniei. Na\xc8\x9biunea, \xc3\xaempreun\xc4\x83 cu patrimoniul s\xc4\x83u cultural nu au mai fost suprimate de cele trei mari puteri str\xc4\x83ine care au \xc3\xaemp\xc4\x83r\xc8\x9bit Polonia \xc3\xaentre ele. Dezvoltarea cultural\xc4\x83 a avut ca efect retragerea culturii elitelor nobilimii din secolul al XIX-lea \xc8\x99i a culturii populare tradi\xc8\x9bionale, precum \xc8\x99i apari\xc8\x9bia unei noi culturi de mas\xc4\x83, cu integrarea societ\xc4\x83\xc8\x9bii poloneze mai aproape de noua intelectualitate, educat\xc4\x83 \xc3\xaen practica democra\xc8\x9biei.\n_START_SECTION_\nIstoric\n_START_PARAGRAPH_\n\xc3\x8en afar\xc4\x83 de paralizia economiei cauzat\xc4\x83 de secolul \xc3\xaen care Polonia a fost \xc3\xaemp\xc4\x83r\xc8\x9bit\xc4\x83 \xc3\xaentre cele trei mari puteri,  una dintre cele mai grave consecin\xc8\x9be ale domina\xc8\x9biei str\xc4\x83ine a fost analfabetismul, afect\xc3\xa2nd 33,1% din cet\xc4\x83\xc8\x9benii Poloniei \xc3\xaen 1921, cea mai grav\xc4\x83 situa\xc8\x9bie fiind \xc3\xaen fostul Imperiu Rus.   _NEWLINE_Teritoriile aflate sub domina\xc8\x9bie prusac\xc4\x83 erau cele mai dezvoltate, de\xc8\x99i polonezii au fost supu\xc8\x99i celor mai nemiloase politici de germanizare Kulturkampf \xc8\x99i Hakata  \xc3\xaen timp ce teritoriile de est \xc8\x99i de sud - p\xc4\x83r\xc8\x9bi aflate sub domina\xc8\x9bie rus\xc4\x83 \xc8\x99i austriac\xc4\x83 erau printre regiunile cel mai pu\xc8\x9bin dezvoltate din Europa. Chiar dac\xc4\x83 nivelul de dezvoltare economic\xc4\x83, cultural\xc4\x83 \xc8\x99i politic\xc4\x83 \xc3\xaentre cele trei foste zone de ocupa\xc8\x9bie diferea substan\xc8\x9bial, \xc3\xaen timp, centrele culturale din Var\xc8\x99ovia, Cracovia, Wilno (acum Vilnius) \xc8\x99i Lviv) s-au ridicat la nivelul ora\xc8\x99elor europene importante.\n_START_SECTION_\nRepere\n_START_PARAGRAPH_\nChiar dac\xc4\x83 termenul Cultura polonez\xc4\x83  se refer\xc4\x83 \xc3\xaen primul r\xc3\xa2nd la cultura \xc3\xaen limba polon\xc4\x83 din Polonia, a Doua Republic\xc4\x83 Polonez\xc4\x83 a avut, de asemenea, numeroase minorit\xc4\x83\xc8\x9bi na\xc8\x9bionale, mai ales evrei, ucraineni, belaru\xc8\x99i, lituanieni \xc8\x99i germani cu contribu\xc8\x9bie esen\xc8\x9bial\xc4\x83 \xc3\xaen dezvoltarea culturii poloneze. _NEWLINE_Polonia era de asemenea o societate multicultural\xc4\x83 a c\xc4\x83rei imagine etno-cultural\xc4\x83 a fost modelat\xc4\x83 timp de mai multe secole. \xc3\x8en 1921, \xc3\xaen conformitate cu primul recens\xc4\x83m\xc3\xa2nt na\xc8\x9bional, polonezii catolici constituiau 69,2% din popula\xc8\x9bie, ucrainenii 14,3%, evreii 7,8%, belaru\xc8\x99ii 3,9%, iar germanii 3,9%. Minorit\xc4\x83\xc8\x9bilor s-au ridicat la un procent de 30,8% din total. Cre\xc8\x99terea ponderii noii intelectualit\xc4\x83\xc8\x9bi a dus la dezvoltarea unui num\xc4\x83r record de partide politice, grupuri de interese \xc8\x99i societ\xc4\x83\xc8\x9bi. \xc3\x8en c\xc3\xa2teva decenii num\xc4\x83rul de cititori de ziare s-a dublat. \xc3\x8en 1919, noi universit\xc4\x83\xc8\x9bi s-au deschis \xc3\xaen Pozna\xc5\x84, Wilno, \xc8\x99i Lublin._NEWLINE_Universit\xc4\x83\xc8\x9bile din Cracovia \xc8\x99i Lw\xc3\xb3w fuseser\xc4\x83 polonizate cu cinci ani \xc3\xaenainte. _NEWLINE_Sidicatul profesorilor pentru \xc8\x99colile elementare s-a format \xc3\xaen anul 1919  _NEWLINE_\xc3\x8en primii zece ani de reluare a dezvolt\xc4\x83rii \xc3\xaen Polonia, num\xc4\x83rul total de \xc8\x99coli a crescut cu aproape 10.000 mul\xc8\x9bumit\xc4\x83 decretului oficial dat \xc3\xaen educa\xc8\x9bia public\xc4\x83. P\xc3\xa2n\xc4\x83 la momentul invaziei nazisto-sovietice din 1939, aproximativ 90% dintre copii au fost \xc3\xaenscri\xc8\x99i \xc3\xaen \xc8\x99colile din \xc3\xaentreaga \xc8\x9bar\xc4\x83, num\xc4\x83rul lor fiind limitat doar de lipsa de personal calificat \xc8\x99i lipsa de \xc8\x99coli adecvate, mai ales la sate._NEWLINE_\xc3\x8en 1921, un t\xc3\xa2rg comercial important a fost stabilit  \xc3\xaen Lw\xc3\xb3w, imediat dup\xc4\x83 \xc3\xaencheierea ostilit\xc4\x83\xc8\x9bilor, conceput pentru a facilita noi parteneriate de afaceri \xc3\xaen Polonia, dar \xc8\x99i cu Rom\xc3\xa2nia Mare, Ungaria \xc8\x99i Uniunea Sovietic\xc4\x83. Anualul T\xc3\xa2rg din Est sau  Targi Wschodnie (a\xc8\x99a cum este cunoscut \xc3\xaen Polonia), se l\xc4\x83uda \xc3\xaen 1928 cu aproximativ 1600 de expozan\xc8\x9bi, dintre care 400 erau firme str\xc4\x83ine. T\xc3\xa2rgul a atras 150.000 de vizitatori \xc3\xaen acel an, av\xc3\xa2nd tramvaie care f\xc4\x83ceau leg\xc4\x83tura cu ora\xc8\x99ul, birou vamal \xc8\x99i telefon. Tot \xc3\xaen 1928, un t\xc3\xa2rg asem\xc4\x83n\xc4\x83tor a avut loc la Wilno ( acum Vilnius, Lituania) cu scopul dezvolt\xc4\x83rii afacerilor \xc3\xaen nord-estul Poloniei. T\xc3\xa2rgul din Nord (Targi P\xc3\xb3\xc5\x82nocne)a fost vizitat de aproape 180.000 de vizitatori \xc3\xaen primul an. Era cel mai mare eveniment local al anului, expun\xc3\xa2nd textile, mobilier, animale de ferm\xc4\x83, bl\xc4\x83nuri, echipamente turistice, utilaje de produc\xc8\x9bie \xc8\x99i multe alte produse comerciale._NEWLINE_Noi teatre s-au deschise \xc3\xaen Bydgoszcz(1919), Katowice(1922) \xc8\x99i Toru\xc5\x84 (1929). \xc3\x8en Var\xc8\x99ovia, noul Teatru polonez func\xc8\x9biona din 1913, iar \xc3\xaen 1924 s-a deschis Teatrul Narodowy, urmat de Teatrul Bogus\xc5\x82awskiego (1926, reconstruit) \xc8\x99i de Ateneu (1928). Au existat, de asemenea, mai multe companii de teatru ambulant \xc3\xaen Cracovia \xc8\x99i Lw\xc3\xb3w. Prin 1936 existau 26 de teatre dramatice permanente \xc3\xaen \xc8\x9bar\xc4\x83. Filarmonica din Cracovia s-a inspirat din Casa poporului, Bruxelles , \xc8\x99i a fost finalizat\xc4\x83 \xc3\xaen 1931 datorit\xc4\x83 sponsoriz\xc4\x83rii generoase a prin\xc8\x9bului-cardinal Adam Stefan Sapieha. De-a lungul perioadei interbelice, Filarmonica din Cracovia a men\xc8\x9binut, de asemenea, Sindicatul muzicienilor profesioni\xc8\x99ti polonezi, constituit pentru a proteja interesele membrilor s\xc4\x83i, precum \xc8\x99i nivelul artistic al interpret\xc4\x83rii lor. _NEWLINE_Conservatoare de muzic\xc4\x83 au fost \xc3\xaenfiin\xc8\x9bate \xc3\xaen Var\xc8\x99ovia, Pozna\xc5\x84, Katowice, Cracovia, \xc5\x81\xc3\xb3d\xc5\xba \xc8\x99i Wilno. \xc3\x8en 1934 ramura principal\xc4\x83 a Muzeului Na\xc8\x9bional al Poloniei a fost construit\xc4\x83 \xc3\xaen Cracovia, exponatele ajung\xc3\xa2nd la 300.000 de obiecte. _NEWLINE_Industria filmului a primit un impuls major \xc3\xaen jurul anului 1934, c\xc3\xa2nd s-a format o nou\xc4\x83 genera\xc8\x9bie de  actori: Stefan Jaracz, Mieczys\xc5\x82awa \xc4\x86wikli\xc5\x84ska, El\xc5\xbcbieta Barszczewska, Kazimierz Junosza-St\xc4\x99powski \xc8\x99i Adolf Dymsza. \xc3\x8en perioada respectiv\xc4\x83 s-a introdus sistemul de film de studio cu Sfinxul de Var\xc8\x99ovia, fondat de Aleksander Hertz, care a devenit cea mai mare companie produc\xc4\x83toare de filme la nivel local. Studioul a descoperit-o pe Pola Negri, \xc3\xaen v\xc3\xa2rst\xc4\x83 de 17 ani pe atunci, \xc8\x99i a f\xc4\x83cut opt filme cu ea, \xc3\xaenainte ca Negri s\xc4\x83 devin\xc4\x83 o vedet\xc4\x83 interna\xc8\x9bional\xc4\x83 stabilit\xc4\x83 la Hollywood.  _NEWLINE_\xc3\x8en 1926 Radioul polonez a \xc3\xaenceput s\xc4\x83 emit\xc4\x83 emisiunile sale periodice de la Var\xc8\x99ovia. Num\xc4\x83rul de sta\xc8\x9bii radio de\xc8\x9binute public a crescut la 10 \xc3\xaenainte de invazia din 1939. _NEWLINE_\xc3\x8en 1933 Academia Polonez\xc4\x83 de Literatur\xc4\x83 (PAL) a fost fondat\xc4\x83 \xc3\xaen Var\xc8\x99ovia. Aceasta a fost una dintre cele mai importante institu\xc8\x9bii de stat ale vie\xc8\x9bii literare  concentr\xc3\xa2ndu-se pe dezvoltarea culturii \xc8\x99i artei . _NEWLINE_Acesta a fost propus\xc4\x83 de Stefan \xc5\xbberomski, cu scopul de a accelera procesul de recuperare din secolul  antipolonismului rasial, \xc8\x99i a fost pus\xc4\x83 \xc3\xaen aplicare la cinci ani de la moartea sa. Academia acordat dou\xc4\x83 dintre cele mai \xc3\xaenalte onoruri na\xc8\x9bionale pentru contribu\xc8\x9bia adus\xc4\x83 la dezvoltarea literaturii poloneze: Laurul de aur \xc8\x99i de argint (Z\xc5\x82oty, \xc8\x99i Srebrny Wawrzyn).   Obiectivul principal a fost de a ridica nivelul calit\xc4\x83\xc8\x9bii editurilor poloneze . Printre membrii de onoare se aflau \xc8\x99i  principalii promotori ai Academiei: pre\xc8\x99edintele Poloniei Ignacy Mo\xc5\x9bcicki \xc8\x99i mare\xc8\x99alul J\xc3\xb3zef Pi\xc5\x82sudski.'